Fredag formiddag kørte Nordjyllands Beredskab i Brønderslev til en forureningsopgave i krydset mellem Børglumvej og Spurvevej ved Vrå. En transformator var faldet af en lastbil, og havde i den forbindelse tabt olie på vejen. Det oplyser Jørgen W. Pedersen, der indsatsleder ved Nordjyllands Beredskab. Transformatoren indeholdt mellem 200-300 literolie, men heldigvis var der kun spildt et par liter. -	Det viste sig kun at være en lille forurening, men vi reagerer jo, når vi hører, hvor meget olie transformeren indeholder, siger indsatslederen. På vejen er der nu lagt kattegrus, som skal samle olien op. Både vejmyndighederne og miljøvagten er informeret, fortæller Jørgen W. Pedersen.
Selvom transformatoren rummede mellem 200-300 liter olie, tabte den kun få liter. Nu er der lagt grus på.